《次南仲韵》
宋代·杨公远

回首明年六十春，依然不改古衣巾。
画图萧洒诗千首，心地通明月一轮。
钟鼎虚名虽是贵，箪瓢陋巷且安贫。
客来问我平生事，宠辱俱无老逸民。

作者简介：杨公远（一二二七～？）（生年据本集卷上《生朝（己巳）》“初度今朝四二年”、卷下《初度（丙戌）》“今朝六十从头起”推定），字叔明，号野趣居士，歙（今安徽歙县）人。善诗工画。终生未仕，以诗画游士大夫间。有《野趣有声画》二卷。事见本集卷首宋吴龙翰序、卷末方回跋，《元书》卷八九《方回传》附。　杨公远诗，以影印文渊阁《四库全书》本为底本（校以清刻本，无异文）。